Terrence Bollea

Da Hulk Hogan (* 11. August 1953 z Augusta, Georgia; eigentli: Terrence "Terry" Gene Bollea) is da wödweid bekauntaste und erfoigreichste Profi Wrestler und nembei a nu Schauspuia. Er hod aufm US-Senda VH1 sei eigane Reality-Show de "Hogan Knows Best" ghoassn hod ghobt, se wor in Deitschlaund auf'm MTV zum segn. Derzeit modariat a de neie "American Gladiators Show" mit recht guadn Eischoitquotn. Da 'Hulkster' hod 15x den World Titl gwunna.
Ringnames.
Gress: 193 cm
Gwicht: 137 kg (zu seine Bestzeitn), heit uma 128 kg
Wohnsitz: Miami Beach, Florida
Angekündigt aus: Venice Beach, Kalifornien
Trainiad vom: Hiro Matsuda
Debüt: 19. August 1977
80er bis jiazt.
In de 80er Joar zu seina Glaunzzeit wor da Hogan des beliabtasde "BABYFACE" vo da damolign WWF (jiatzt WWE). In de friahn 90er ham a Steroidskandal, Rücktritte und a Gerichtsprozesse sei Karriere beschädigt, und deswegn hod a beim damoligen WWE-Konkurrenten World Championship Wrestling (World Championship Wrestling)untaschriebn.
Im Juli 1996 hod a sei Image zum Heel umgwaundlt und hot seina Karriere ois erfolgshungriga, manipulativa Bösewicht Hollywood Hogan ois Anführer von da nWo an neichn Schub gebn. Danoch is a wieda a Face wordn und is nochm End' vo da WCW zua WWE zruck kema. Während seina laungen Karriere hod a in einige Spüfüm und TV-Shows mitdau. An Hogan sei oigemeiner Bekauntheitsgrod ham eam a poar TV- und Fümrollen beschert, unta aundam hod a im Joar 1994 mid Thunder in Paradise sei eigane Fernsehserie ghobt.
Da Hogan hod ab 2002 wieda Auftritte bei da WWE ghobt und hod do daun de WWE Championship und de World Tag Team Championship midn Edge gwina kina. Danoch hod a nur nu vaeinzlt Auftritte bei da WWE ghobt, wia des Legend VS Icon Match gengen Shawn Michaels beim SummerSlam 2005 oda des Legend VS Legendkiller gengan Randy Orton beim Summerslam 2006, beide Matches hod da Hulkster fia sich entscheidn kina.
Da Hogan wird offiziell ois 15-focher World Champion gführt, nochdem eam im April 2005 seine zwoa Titelregentschaften fia d' AWA aunerkaunt worn san. Da Hulk is a Mitglied vo da WWE Hall of Fame und wird a vo da "Pro Wrestling Illustrated" an da easchtn Stö vo de bestn Wrestler olla Zeitn gführt.
Erneita Auftritt bei da WWE.
Bei da RAW 15th Anniversary TV Show im Dezemba 2007 is da Hogan völlig unerwortet wieda in dn Ring gstiegn um an kloanen Hornswoggle gengan Great Khali z'höfn. Jedoch hod sei Auftritt vorollem ois Promotion fia de TV Sendung American Gladiators dient bei der da Hogan oana vo de Gostgeba is.
Sportliche Erfoige.
New Japan Pro Wrestling
- IWGP Tournament Siega (1983)
Southeastern Championship Wrestling
- NWA Southeastern Heavyweight Championship (Northern Division) (1x) 
- NWA Southeastern Heavyweight Championship (Southern Division) (2x)
World Championship Wrestling
- WCW World Heavyweight Championship (7 x)
World Wrestling Federation/WWE
WWF/E Championship (6 x) 
WWE Tag Team Championship (1 x) – midn Edge 
WWE Hall of Fame (Class of 2005 
WWF Royal Rumble (1990) 
WWF Royal Rumble (1991)
Entrance Theme Songs.
Real American – Rick Derringer (“The Wrestling Album” With Hulk Hogan Theme “Real American” by Rick Derringer)
Hulk Hogan &amp; The Wrestling Boot Band: American Made (1994)
Green Jelly with Hulk Hogan: Leader Of The Gang (Single, 1995)
Jimi Hendrix – Voodoo Child (Reprise) (ois Hollywood Hogan)
Quön: WWE